નીનાઈ ધોધની મનમોહક સુંદરતાને માણવા આવતા પ્રવાસીઓ અહીં પ્રકૃતિના ખોળે ધોધમાં સ્નાન કરવાનો લ્હાવો માણવાનું ચૂકતા નથી. જોકે ઘણીવાર અણબનાવ બનાતા કેટલાક પ્રવાસીઓના જીવ પણ ગયા છે જેથી સ્થાનિક પ્રશાસન લોકોને ધોધમાં ન નહાવાનો આગ્રહ કરે છે. જંગલ વચ્ચે વેરાન વિસ્તામાં આવેલ આ ધોધ સુધી પહોંચવા પ્રવાસીઓને પાક્કો રસ્તો ન હોવા છતા અહીં ખૂબ મોટી સંખ્યામાં સહેલાણીઓ જોઈ શકશો. દરવર્ષે દિવાળીના વેકેશનમાં તો 2-3 લાખ પ્રવાસીઓ આ ધોધની મુલાકાત લે છે.